בנימין פרידנברג

בנימין פרידנברג (נולד ב-12 במרץ 1980) הוא תסריטאי, במאי, מרצה וחוקר קולנוע.<ref></ref><ref></ref><ref></ref><ref></ref><ref></ref>

== קריירה ==
פרידנברג הוא בוגר בית הספר סם שפיגל לקולנוע וטלוויזיה בהצטיינות יתרה (2008-2003). סרטיו הוקרנו במוזיאונים ופסטיבלים רבים, ביניהם פסטיבל לוקרנו,<ref></ref> מוזיאון MoMA, פסטיבל הקולנוע ירושלים<ref></ref> ועוד.

משנת 2020, הוא מנהל את תוכניות הלימוד של בית הספר סם שפיגל לקולנוע וטלוויזיה במזרח ירושלים ובחברה הערבית.

פרידנברג ייסד את פורום יוצרי הקולנוע בירושלים (ע"ר) ב-2017, וניהל את הארגון עד שנת 2021. משנת 2016, הוא מנהל התוכן והשימור של אוסף מיכה שגריר – ארכיון הסרטים של המפיק מיכה שגריר בסינמטק ירושלים.

בין השנים 2010–2016, כיהן כעמית מחקר באוסף הצילום של ספריית היודאיקה באוניברסיטת הארוורד הכולל כמיליון תמונות מראשית הצילום באמצע המאה ה-19 ועד סוף המאה ה-20.

פרידנברג הוא בוגר החוג לבלשנות לתואר ראשון ושני (2010–2018) מהאוניברסיטה העברית<ref></ref> ודוקטורנט בחוג ללימודי איטליה וצרפת באוניברסיטה. המחקר שלו עוסק בשפה קולנועית דרך יישום רעיונות מבלשנות היסטורית על תחביר ופרגמטיקה של צילום ועריכה. הדוקטורט שלו מתמקד במכון לפילמולוגיה שבסורבון לאחר מלחמת העולם השנייה שפעל ליישום של מדעי הטבע, הרוח והחברה על חקר הקולנוע והאומנויות.

החל משנת 2019, הוא מרצה במחלקה לאומנויות המסך בבצלאל אקדמיה לאמנות ועיצוב ירושלים.<ref></ref>

פרידנברג, אצר תוכניות קולנוע בסינמטק ירושלים בנושאים מגוונים ושימש שם כמרצה, וכן בסינמטק תל אביב ובמוזיאון תל אביב לאמנות.<ref></ref> כתב מאמרים וערך גיליון לכתב העת לקולנוע 'תקריב',<ref></ref> וכן תרגם מאיטלקית את מאמרו של הבמאי פייר פאולו פזוליני 'מחשבות על השוט הארוך' משנת 1967 על רצח הנשיא קנדי.

החל משנת 2022, פרידנברג כותב ביקורות קולנוע, וידאו ארט ואנימציה במגזין הדיגיטלי 'Culture Treasures' המתפרסם בעברית ובאנגלית.

==פילמוגרפיה==
===כבמאי ===
* קרל מרקס. האקטיביסט (סרט דוקומנטרי באורך מלא, שודר בכאן 11 במאי 2023)<ref></ref>
* רחוב אתיופיה (סרט דוקומנטרי קצר, בית הספר סם שפיגל לקולנוע וטלוויזיה, 2013)
* סיור מודרך (סרט עלילתי קצר, בית הספר סם שפיגל לקולנוע וטלוויזיה, 2009)<ref></ref>
* חדר חזרות (וידאו-דאנס בשיתוף עם הכוריאוגרפית איריס ארז, בית הספר סם שפיגל לקולנוע וטלוויזיה, 2007
* קיצור אירועי היום (סרט עלילתי קצר, בית הספר סם שפיגל לקולנוע וטלוויזיה,2007)
* רחוב שקט (סרט דוקומנטרי קצר, בית הספר סם שפיגל לקולנוע וטלוויזיה, 2006)

===כמלהק===
* 'הבן של שאול' (הונגריה, 2015 זוכה פרס האוסקר לסרט הבינלאומי הטוב ביותר)

===כתסריטאי===
* 'וופא'- סדרת טלוויזיה (בהפקה) בשיתוף עם התסריטאי והבמאי איהאב ג'דאללה
* קרל מרקס. האקטיביסט (סרט דוקומנטרי באורך מלא, שודר בכאן 11 במאי 2023)<ref></ref>
* רחוב אתיופיה (סרט דוקומנטרי קצר, 2013)<ref></ref>
* סיור מודרך (סרט עלילתי קצר, 2009)<ref></ref>
* קיצור אירועי היום (סרט עלילתי קצר, בית הספר סם שפיגל לקולנוע וטלוויזיה,2007)
* רחוב שקט (סרט דוקומנטרי קצר, בית הספר סם שפיגל לקולנוע וטלוויזיה, 2006)<ref></ref>
==פרסים והוקרה ==
* פרס חברת ההפקה WestEnd בחממת NETFLIX לסדרות טלוויזיה של בית הספר סם שפיגל לקולנוע וטלוויזיה (2022)<ref></ref><ref></ref>
* פרס המיזם לקולנוע ולטלוויזיה ירושלים - חממת הקולנוע של בית הספר סם שפיגל לקולנוע וטלוויזיה (2013)<ref></ref>
* פרס ARTE לבמאי מבטיח - פיצ'פוינט פסטיבל הקולנוע ירושלים (2012)<ref></ref>
* פרס הסרט הטוב ביותר - התחרות הבינלאומית של פסטיבל הסטודנטיות והסטודנטים תל אביב (2010)
* פרס הסרט העלילתי הקצר הטוב ביותר - פסטיבל הקולנוע ירושלים (2009)<ref></ref>
* פרס האיגוד העולמי של בתי הספר לקולנוע (2009)

==פעילות ציבורית ==
* מייסד שותף ומנכ"ל של פורום יוצרי הקולנוע והטלוויזיה בירושלים (ע"ר) (2016 – 2022)<ref></ref>
* מייסד שותף ומנהל שותף של הפסטיבל הבינלאומי לסרטי נשים בירושלים (2020 – 2022)
* חבר הוועד המנהל של עמותת נשים בתמונה (ע"ר) (מאז 2023)
* חבר ועד מנהל בארגון 'ילדי פרא - אמן בתור מחנך' (מאז 2024)

== ראו גם ==
* הבן של שאול

== קישורים חיצוניים ==

* 
* [https://www.taufilmfest.com/competition/תחרות-הסרט-העצמאי-הקצר/ תחרות הסרט העצמאי הקצר], באתר הפסטיבל הבינלאומי לסרטי סטודנטיות וסטודנטים (TISFF)
* [https://jff.org.il/he/event/48943 צילום כמחולל הסצנה], באתר פסטיבל הקלונוע בירושלים

== הערות שוליים ==

2024 04
קטגוריה:בוגרי בית הספר סם שפיגל לקולנוע ולטלוויזיה
קטגוריה:סגל בית הספר סם שפיגל לקולנוע ולטלוויזיה
קטגוריה:בעלי תואר דוקטור מהאוניברסיטה העברית בירושלים
קטגוריה:במאים ישראלים
קטגוריה:ישראלים שנולדו ב-1980